Annen fiolin

Annen fiolin (amerikansk tittel: ) er en amerikansk filmmusikal fra 1939 regissert av Sidney Lanfield. Manuset bygde på George Bradshaws upubliserte fortelling Heart Interest. I rollene ses blant andre Sonja Henie, Tyrone Power og Rudy Vallee.

Handling 
Jimmy Sutton, reklame-agent for et stort Hollywood-studio, deltar i dent uendelige jakten for å finne en passende skuespillerinne til en bearbeiding av en bestselgende roman kalt Girl of the North. Over 400 skuespillere har allerede blitt avvist til rollen. Jimmy blir sendt til en liten by i Minnesota for å møte Trudi Hovland, en lærer hvis fotografi og detaljer uten hennes viten ble sendt til film-studioet. Hun er veldig tvilende, men resten av byen støtter henne. Jimmy overtaler henne om å reise til Hollywood sammen med ham. I Los Angeles får hun rollen. For å øke populariteten deres, organiserer Jimmy et falskt romantisk forhold mellom Trudi og en annen Hollywood-skuespiller, Roger Maxwell. Han forteller ikke Trudi at Roger allerede var romantisk involvert med en annen skuespiller, og bare er interessert i mer publisitet.

Problemer oppstår når Trudi, uvitende om at forholdet er falskt, blir forelsket i Roger akkurat som Jimmy begynner å innse at han har romantiske følelser for Trudi. Han skriver dikt og sanger til henne, angivelig fra Roger. Når Trudi endelig oppdager at hele forholdet er falskt, flytter hun umiddelbart hjem til Minnesota. Hun dukker ikke opp til premieren av filmen, som viser seg å bli meget populær. Jimmy ønsker hennes tilgivelse, og fortelle henne om hans egne følelser. Til sin store skrekk oppdager han at Trudi allerede har reist sin vei for å gifte seg med noen andre. Jimmy skynder seg etter henne, og ønsker å forhindre bryllupet deres.

Innspillingsfakta 
Filmen ble spilt inn fra midten av mars til 1. mai 1939. Tilleggsscener ble filmet i midten av mai 1939.

Fakta om filmen 
I rulleteksten på begynnelsen blir den kalt Irving Berlin's Second Fiddle.

Arbeidstitlene til denne filmen var Cupid Goes to Press, Heart Interest, Love Is Tops og When Winter Comes.

Ifølge materiale i Twentieth Century-Fox Produced Scripts Collection ved UCLA Library het George Bradshaws originale upubliserte fortelling, som filmen bygger på, Heart Interest.

Da Darryl F. Zanuck hadde lest Harry Tugends reviderte treatment av fortellingen, bestemte han seg for å gjøre den til en Sonja Henie-film. Zanuck besluttet senere at rollen som Jimmy Sutton skulle skrives for Tyrone Power.

Ifølge en artikkel i The Hollywood Reporter  var Don Ameche opprinnelig tiltenkt rollen som Sutton, men han hadde allerede forpliktet seg til å spille tittelrollen i filmen The Story of Alexander Graham Bell.

Hollywood Reporter skrev også i en artikkel at det opprinnelig var William Seiter som skulle regissere filmen. Allerede før produksjonen tok til ble Seiter erstattet av Sidney Lanfield, fordi Seiter erstattet Walter Lang som regissør for Susannah of the Mounties. I løpet av produksjonen overtok George Barnes som sjefsfotograf for Leon Shamrey, da sistnevnte gjennomgikk appendektomi på sykehus. Tilleggsscener ble filmet av Bert Glennon.

Ifølge opplysninger fra Twentieth Century-Fox Records of the Legal Department ved UCLA Theater Arts Library gikk Irving Berlins kontrakt ut på at han skulle få $75.000 pluss 10% av bruttoinntektene og fortjenesten utover $1.125.000.

Berlins «I Poured My Heart into a Song» ble nominert til en Oscar for beste sang.

Ifølge The Hollywood Reporter var dette første gangen at Henie hadde en skøytepartner.

Ifølge juridiske dokumenter ble eksteriørscener filmet ved Earl Carroll Theater i Hollywood, mens innsiden av teatret ble gjenskapt i studio.

Rolleliste 
Sonja Henie - Trudi Hovland 
Tyrone Power - Jimmy Sutton 
Rudy Vallee - Roger Maxwell 
Edna May Oliver - Tante Phoebe 
Mary Healy - Jean Varick 
Lyle Talbot - Willie Hogger 
Alan Dinehart - George «Whit» Whitney
Minna Gombell - Jenny 
Stewart Reburn - Skøytepartner 
Spencer Charters - Joe Clayton

Referanser

Eksterne lenker 

Musikkfilmer fra USA
Filmer fra 1939